|  |
| --- |
| Ilmoitus toimitetaan kunnaneläinlääkärille, jonka toimialueella sikojen pitopaikka sijaitsee. |

|  |  |  |  |  |
| --- | --- | --- | --- | --- |
| Pitopaikasta vastuussa olevan toimijan nimi | | | Puhelinnumero | |
|  | | |  | |
| Lähiosoite | | | Pitopaikkatunnus | |
|  | | |  | |
| Sähköpostiosoite | | | Tilatunnus | |
|  | | |  | |
| Sikojen pitopaikan osoite, jos eri kuin toimijan | | | Sikojen määrä | |
|  | | |  | |
| Ulkotarhan aidan tyyppi | Aita suoja-aidalla | Yksinkertainen kiinteä aita | | |
| Suoja-aita on ilmoituslomakkeen sivulla 2 kuvatun mukainen | | Teräsverkkoaita | | Sähköaita |
| Tarkempi kuvaus ulkotarhan aidan rakenteesta, jos kyseessä on muu kuin ilmoituslomakkeen sivulla 2 kuvattu teräsverkkoaita tai sähköaita. | | | | |
|  | | | | |

|  |
| --- |
| Sikojen pitäminen ulkona on kielletty. Kielto koskee myös luonnonmukaista tuotantoa harjoittavia pitopaikkoja.  Edellä tarkoitettu kielto ei kuitenkaan koske:   1. eläinsuojelulain (247/1996) 20 §:ssä tarkoitettuja eläintarhoja; 2. kytkettynä ulkoilutettavia sikoja; eikä 3. sellaisia pitopaikkoja, joissa ulkotarhat on suojattu olemassa olevan aidan oheen MMMa 401/2017 liitteen vaatimusten mukaisesti rakennetulla teräsverkkoaidalla tai sähköaidalla; tai joissa ulkotarhat on suojattu riittävän vankalla rakenteella siten, että luonnonvaraiset villisiat eivät pääse kosketuksiin tarhassa pidettävien sikojen kanssa.   Sen, joka aikoo pitää sikoja ulkona edellä 3) kohdassa tarkoitetussa pitopaikassa, on tehtävä asiasta ilmoitus kunnaneläinlääkärille vähintään kahta kuukautta ennen aiottua ulkonapitoa.  Ilmoitus on tehtävä kirjallisena ja sen voi tehdä esim. tällä lomakkeella.  Suoja-aidan vaatimukset on kuvattu tämän lomakkeen sivulla 2. Ruokaviraston internetsivuilta löytyy lisää tietoa sikojen ulkonapitokiellosta. |

**Teräsverkkoaidan vaatimukset**

* Teräsverkkoaita on rakennettava olemassa olevan aidan oheen vähintään kahden metrin etäisyydelle olemassa olevasta aidasta.
* Teräsverkon lankojen on oltava kuumasinkittyjä. Sinkkikerroksen on oltava vähintään 30 mikrometriä.
* Verkon kokonaiskorkeuden on oltava vähintään 200 cm, josta vähintään 160 cm maan pinnan yläpuolella.
* Verkon alareuna on upotettava vähintään 40 cm syvyyteen maan pinnasta lukien.
* Verkon ruudun pinta-ala saa olla enintään 115 cm² verkon alareunasta 150 cm korkeuteen asti ulottuvalla alueella ja verkon yläreunassa enintään 350 cm².
* Verkon langan halkaisijan on oltava vähintään kolme millimetriä.
* Verkon pylväiden tulee olla enintään neljän metrin etäisyydellä toisistaan.
* Puisten tolppien halkaisijan on oltava vähintään 100 mm.
* Tolppien pitää olla käsiteltyjä lahoamista vastaan. Muusta materiaalista olevien tolppien on oltava lujuudeltaan vähintään vastaavia.

**Sähköaidan vaatimukset**

* Sähköaita on asennettava kummallekin puolelle tarhassa jo olevaa aitaa:
  + aidan ulkopuolelle tehtävässä sähköaidassa on oltava neljä lankaa
  + aidan sisäpuolelle tehtävässä sähköaidassa on oltava vähintään kaksi lankaa
* Aitalangan vetolujuuden on oltava vähintään 450 kg.
* Metallisen aitalangan halkaisijan on oltava vähintään 2,5 mm.
* Sähköaidan vaakasuoran etäisyyden tarhassa jo olevan aidan tolpan ulkopinnasta mitattuna on oltava vähintään 150 mm.
* Sähköaidan alimman langan korkeuden tulee olla noin 20 cm maanpinnasta ja ylin lanka saa olla enintään 100 cm korkeudessa maanpinnasta lukien.
* Sähköpaimenen maadoitusjohto on kytkettävä tarhassa jo olevaan aitaan, jos se on metalliverkkoa, ja aita on lisäksi maadoitettava tasaisin välimatkoin. Lisäksi tarhassa jo olevan aidan ulkopuolelle tehtävän sähköaidan toiseksi alin lanka on kytkettävä sähköpaimenen maadoitusjohtoon. Muut langat on kytkettävä sähköpaimenen virtajohtoon.
* Jos tarhassa olevan aidan ulkopuolelle tehtävää sähköaitaa varten asennetaan tolpat, tolppien halkaisijan tulee olla vähintään 80 mm.
* Tarhassa olevan aidan ulkopuolelle ja sisäpuolelle tehtävillä sähköaidoilla on oltava oma sähköverkkoon kytketty sähköpaimen, jonka suurimman iskutehon pitää olla ulompana olevassa sähköaidassa vähintään kuusi joulea. Jos sähköverkkoon kytkeminen ei ole mahdollista, voidaan käyttää akkukäyttöistä laitetta.

**Kiinteän aidan** rakennusmateriaalista ei ole säädetty, aidan on kuitenkin oltava riittävän vankka estämään aitauksessa pidettävien sikojen karkaaminen ja luonnonvaraisten villisikojen tunkeutuminen aitaukseen.